laion/Wikipedia-Exotic huggingface dataset:
1998 წელი მუსიკაში

იხილეთ 1998 წელს ჩამოყალიბებული ჯგუფები იხილეთ 1998 წელს დაშლილი ჯგუფები შერი - Believe (20 მილიონი) R. Kelly - R. (20 მილიონი) ლორენ ჰილი - The Miseducation of Lauryn Hill (18 მილიონი) ბრენდი - Never Say Never (14 მილიონი) მადონა - Ray of Light (14 მილიონი) The Offspring - Americana (11 მილიონი) უიტნი ჰიუსტონი - My Love Is Your Love (10 მილიონი) Korn - Follow The Leader (8 მილიონი) Jay-Z - Vol. 2: Hard Knock Life (7 მილიონი) Monica - The Boy Is Mine (4 მილიონი)
1997 წელი მუსიკაში

იხილეთ 1997 წელს ჩამოყალიბებული ჯგუფები იხილეთ 1997 წელს დაშლილი ჯგუფები Black Sabbath (აღდგა 1994 წელს აღებული შესვენების შემდეგ) Blondie (აღდგა 1982 წელს დაშლის შემდეგ) Depeche Mode (აღდგა 1995 წელს აღებული შესვენების შემდეგ) Echo & the Bunnymen (აღდგა 1992 წელს აღებული შესვენების შემდეგ) Sunny Day Real Estate (აღდგა 1995 წელს აღებული შესვენების შემდეგ)
ალფონსო I (არაგონი)

ალფონსო I (ესპ. Alfonso I; დ. 1073/1074 — გ. 8 სექტემბერი 1134) — არაგონისა და ნავარის მეფე 1104–1134 წლებში. სანჩო I-ის ვაჟი. იქორწინა კასტილიის დედოფალ ურაკაზე, ალფონსო VI-ის ასულზე (1082–1126). 1114 წელს ალფონსომ აიღო ტულედუს ციხე და იგი გახადა არაგონელთა ფორპოსტი ებროს აუზში. შემდეგ ფრანგი რაინდების დახმარებით დაამარცხა არაბები და 7 თვიანი ალყის შემდეგ, 1118 წლის 18 დეკემბერს აიღო სარაგოსა — მთავარი მუსულმანური ქალაქი ჩრდილო ესპანეთში. ამის შემდეგ მას არაფერი არ უშლიდა ხელს, თავისი სამეფო სამხრეთ-აღმოსავლეთისკენ გაეფართოვებინა. ალფონსომ დედაქალაქი სარაგოსაში გადაიტანა და 1120 წელს დაამარცხა არაბები კუტანდასთან. 1126 წელს მან მესამედ დაამარცხა არაბები არინსოლთან, ლუსენას მახლობლად და ხმელთაშუა ზღვის სანაპიროს მიაღწია. ამ პერიოდში მას მოუწია თავის ცოლთან — კასტილიის დედოფალთან ომი. 1127 წელს მან კასტილიაზე უარი თქვა თავისი გერის ალფონსო VII-ის სასარგებლოდ. 1134 წლის სექტემბერში მან წააგო ბრძოლა ფრაგასთან. იგი მალე ავად გახდა და მოკვდა. ვინაიდან მას არ ჰყავდა შვილები, მან სამეფო პალესტინურ რაინდულ ორდენებს უანდერძა. არაგონის სამეფოს მეფედ მისი უმცროსი ძმა რამირო II გამოაცხადეს. ვიკისაწყობში არის გვერდი თემაზე: ალფონსო I (არაგონი) Рыжов, K. (1999). Энциклопедия - Все монархи мира - Западная Европа. Вече, Москва.
1996 წელი მუსიკაში

იხილეთ 1996 წელს ჩამოყალიბებული ჯგუფები იხილეთ 1996 წელს დაშლილი ჯგუფები
1995 წელი მუსიკაში

იხილეთ 1995 წელს ჩამოყალიბებული ჯგუფები იხილეთ 1995 წელს დაშლილი ჯგუფები
ალფონსო II (არაგონი)

ალფონსო II (ესპ. Alfonso II) (1157 - 1196) — არაგონის მეფე 1162 - 1196 წლებში, რაიმუნდ ბერენგარ ბარსელონელისა და დედოფალ პეტრონილას ვაჟი. იქორწინა მატილდა პორტუგალელზე და 1174 წელს სანციაზე, კასტილიის მეფის ალფონსო VII-ს ასულზე (1154 - 1208). ალფონსო გულადი მეფე იყო და ტრუბადურებისადმი მოწყალე. იგი წარმატებით იბრძოდა მუსლიმების წინააღმდეგ და სამხრეთ საფრანგეთში, 1167 წელს, თავისი ბიძაშვილის გარდაცვალების შემდეგ მას მემკვიდრეობით ერგო საჰერცოგო პროვანსი. 1172 წელს მან დაისაკუთრა საგრაფო რუსილიონი, ხოლო 1187 წელს მისი ვასალები გახდნენ ბეარნისა და ბიგორის გრაფები. არაბებთან ბრძოლისას მან აიღო კასპე. ხოლო 1170 წელს დააარსა ქალაქი ტერუელი. ალფონსომ მოიგერია მავრთა თავდასხმა ტერაგონას პროვინციაზე. 1179 წელს არაგონმა და კასტილიამ ხელშეკრულება დადეს, რომლითაც იყოფდნენ ესპანეთის ჯერ კიდევ დაუპყრობელ მიწებს. Рыжов, K. (1999). Энциклопедия - Все монархи мира - Западная Европа. Вече, Москва.
1994 წელი მუსიკაში

იხილეთ 1995 წელს ჩამოყალიბებული ჯგუფები იხილეთ 1995 წელს დაშლილი ჯგუფები The Beatles (დროებით)
1993 წელი მუსიკაში

იხილეთ 1993 წელს ჩამოყალიბებული ჯგუფები იხილეთ 1993 წელს დაშლილი ჯგუფები Big Star Luv' Steely Dan
ალფონსო III (არაგონი)

ალფონსო III (ესპ. Alfonso III; დ. 1265 — გ. 18 ივნისი, 1291) — არაგონის მეფე 1285–1291 წლებში. პერდო III-ისა და კონსტანცია სიცილიელის ვაჟი. ალფონსოს მემკვიდრეობით ერგო სიცილიის გამო ნეაპოლთან ომი და არაგონელ და კატალონელ დიდებულებთან უთანხმოებები, რომლებმაც ქალაქები უნიად გააერთიანეს. ორივეგან მას დათმობებზე წასვლა მოუწია. 1291 წელს ტარასკონში დაიდო სამშვიდობო ხელშეკრულება, რომლითაც სიცილიის მეფე გახდა ალფონსოს ძმა ხაიმე. ხოლო დიდებულებს 1287 წელს მეფემ ახალი პრივილეგიები მისცა, რის შედეგადაც მეფის ხელისუფლება არაგონში საგრძნობლად შეიზღუდა, ყველა მნიშვნელოვანი საქმისთვის მეფეს კორტესების თანხმობა უნდა მიეღო. ამის გარდა მეფეს არ შეეზლო უნიის წევრის დასჯა სასამართლოს და კორტესების დადგენილების გარეშე, წინააღმდეგ შემთხვევაში, უნია მეფეს ძალაუფლებას ჩამოართმევდა. Рыжов, K. (1999). Энциклопедия - Все монархи мира - Западная Европа. Вече, Москва.
ალფონსო IV (არაგონი)

ალფონსო IV თავმდაბალი (ესპ. Alfons el Benigne; დ. 1299 — გ. 24 იანვარი, 1336) — არაგონის მეფე 1327-1336 წლებში. ხაიმე II-სა და ბლანკა ანჟუელის ვაჟი. 1314 წელს იქორწინა ტერეზია ურგელზე, 1329 წელს ელეონორაზე, კასტილიის მეფის ფერდინანდ IVს ასულზე. ვინაიდან ალფონსო ორჯერ იყო დაქორწინებული, მან გადაწყვიტა სამეფოს გაყოფა და ერთი ნაწილის გადაცემა თავისი ვაჟისთვის ელეონორასგან, ფერდინანდისთვის. ამ მიზნით მან შექმნა მარკიზატი ტორტოსუ, რომელშიც ვალენსიის ტერიტორიები შევიდა. ვალენსიელთა უკმაყოფილებამ იგი აიძულა გაეუქმებინა მარკიზატი, მაგრამ მან მაინც მისცა ელეონორას არაგონის ქალაქების ნაწილი, რამაც ამ უკანასკნელს დაეხმარა ალფონსოს უფროსი შვილის პედრო IVს წინააღმდეგ ეომა. ვიკისაწყობში არის გვერდი თემაზე: ალფონსო IV (არაგონი) Рыжов, K. (1999). Энциклопедия — Все монархи мира — Западная Европа. Вече, Москва. ISBN 5-7838-0374-X
ალფონსო V (არაგონი)

ალფონსო V (ესპ. Alfonso V; დ. 1396 — გ. 27 ივლისი, 1458) — არაგონის და სიცილიის მეფე 1416–1458 წლებში. ფერდინანდ I-ისა და ელეანორ ალბუკერკეს ვაჟი. 1415 წელს იქორწინა მარიაზე, კასტილიის მეფის ენრიკე III-ის ასულზე. 1420 წელს ალფონსო გენუელებს ებრძოდა კორსიკისთვის. მაშინ მას გამოუჩნდა შესაძლებლობა, დროთა განმავლობაში ნეაპოლის გვირგვინიც მოეღო. ნეაპოლის უშვილო დედოფალმა ჟან II-ემ ალფონსოს დახმარება სთხოვა ანჟუს ჰერცოგ ლუის წინააღმდეგ ბრძოლაში, სანაცვლოდ კი შვილებას და გარდაცვალების შემდეგ ნეაპოლის გვირგვინს დაპირდა. ალფონსო დათანხმდა და ოქტომბერში ნეაპოლში ჩავიდა. მალე მეფემ საჰერცოგო კოლაბრია მიიღო და გამოცხადდა დედოფლის მემკვიდრედ. მაგრამ მოგვიანებით ჟანისა და მისი გერის ურთიერთობები დაიძაბა და 1423 წელს, როდესაც ალფონსომ სცადა გადატრიალების მოწყობა და ჟანის დატყვევება, მათ შორის ღია ომი დაიწყო. არაგონელები იტალიიდან განდევნეს და ნეაპოლის მემკვიდრედ ჯერ ლუი ანჟუელი გამოცხადდა, შემდეგ კი მისი ძმა რემე. ჟანის გარდაცვალების შემდეგ, 1435 წელს ალფონსომ დაიწყო ომი რენე ანჟუელთან, რომელიც 7 წელი გრძელდებოდა. 1442 წელს იგი დაეუფლა ნეაპოლის სამეფოს და რენეს აიძულა დაეხია. იგი არ იყო კარგი მმართველი, მაგრამ ნეაპოლელები მას კარგად იხსენებდნენ, რადგან მის დროს აღარ იყო სამოქალაქო ომები. ალფონსოს თავის მამულებში ყველაზე მეტად იტალია უყვარდა, ამიტომ იგი ნეაპოლში დასახლდა და დაიახლოვა მეცნიერები და მხატვრები. მან დაარწმუნა ბევრი არაგონელი და სიცილიელი დიდებული, გადმოსახლებულიყვნენ ნეაპოლში. მას უყვარდა ფუფუნება და სახელი გაითქვა სასიყვარულო თავგადასავლებით. Рыжов, K. (1999). Энциклопедия - Все монархи мира - Западная Европа. Вече, Москва. ISBN 5-7838-0374-X
არაგონის მონარქთა სია

აქ წარმოდგენილია არაგონის მეფეებისა და დედოფლების სია. არაგონი ამჟამად არის ესპანეთის ავტონომიური გაერთიანება, რომელიც მდებარეობს ქვეყნის ჩრდილო-აღმოსავლეთ ნაწილში. არაგონის სამეფო შეიქმნა 1035 წელს, როდესაც ნავარის მეფე სანჩო III-ის გარდაცვალების შემდეგ არაგონი წილად ხვდა მის შვილს, რამირო I-ს. 1164 წელს არაგონის სამეფოსა და ბარსელონის საგრაფოს შორის დაიდო დინასტიური უნია და ჩამოყალიბდა არაგონის გვირგვინი. XIII საუკუნეში გვირგვინს შეუერთდა ვალენსია, მაიორკა და სიცილია. XIV საუკუნეში კი - სარდინიის სამეფო. 1035–1063 რამირო I 1063–1094 სანჩო I 1094–1104 პედრო I 1104–1134 ალფონსო I 1134–1137 რამირო II ბერი 1137–1162 პეტრონილა არაგონელი → დაქორწინდა რაიმუნდ ბერენგარი ბარსელონელი 1162–1196 ალფონსო II 1196–1213 პედრო II 1213–1276 ხაიმე I 1276–1285 პედრო III 1285–1291 ალფონსო III 1291–1327 ხაიმე II 1327–1336 ალფონსო IV 1336–1387 პედრო IV 1387–1396 ხუან I 1396–1410 მარტინი 1412–1416 ფერდინანდ I 1416–1458 ალფონსო V 1458–1479 ხუან II 1479–1516 ფერდინანდ II Рыжов, K. (1999). Энциклопедия - Все монархи мира - Западная Европа. Вече, Москва. ISBN 5-7838-0374-X Kings of Spain, 700– დაარქივებული 2007-11-28 საიტზე Wayback Machine.
ალფონსო I (ასტურია)

ალფონსო I კათოლიკე (ესპ. Alfonso I el Católico) (გ. 757) — ასტურიის მეფე 739-757 წლებში. ალფონსო ღვთისმიერი და გულადი ადამიანი იყო. როდესაც იგი მეფე გახდა, მან გააფართოვა თავისი სამლობელოები: ასტურიას შეუერთა მთელი ზღვისპირეთი ბასკების მიწამდე, გადაკვეთა მთები და სამხრეთით ქალაქი ლუგო აიღო. შემდეგ ვაჟთან ფრუელასთან ერთად დაიპყრო მიწები მინიოსა და დუეროს შორის. სწრაფი თავდასხმებით ალფონსო ანადგურებდა მუსულმანებს და აოხრებდა მათ მიწებს, ქრისტიანები ჩრდილოეთით გადაყავდა და ასახლებდა დაპყრობილ ქალაქებში, ძალაუფლების გასამტკიცებლად. თავისი დაუღალავი ქმედებებით, რაც ქალაქების დაარსებასა და ეკლესიების მშენებლობაში გამოიხატა, მან ხალხის და სამღვდელოების სიყვარული დაიმსახურა. ასტურიის მეფეები 718-914 წწ. Хроника Альфонсо III. Восточная литература. ციტირების თარიღი: 16.7.2011. Астурия დაარქივებული 2012-04-15 საიტზე Wayback Machine.
ალფონსო II (ასტურია)

ალფონსო II უბიწო (ესპ. Alfonso II el Casto; დ. დაახლ. 760 — გ. 20 მარტი, 842) — ასტურიის მეფე 791–842 წლებში ფრუელა I-ის ვაჟი. ალფონსოს ამგვარი მეტსახელი ქორწინებამდე უბიწო ცხოვრების გამო ერგო. იგი გულადი მეომარი და ღვთისმოსავი კაცი იყო. მისი მოღვაწეობა ესპანეთისთვის იმდენად მნიშვნელოვანია, რომ მას შეიძლება ასტურიის სამეფოს ნამდვილი დამაარსებელი ვუწოდოთ. ქრისტიანული მატიანეები გვამცნობენ ალფონსოს მრავალი ლაშქრობების შესახებ არაბების წინააღმდეგ. მან გაიმარჯვა ლუგოსთან ბრძოლაში და მუსულმანებს მთელი გალისია და დასავლეთ ზღვისპირეთი ტახოს შესართავამდე წაართვა. მან ბოლო მოუღო შეგუების პოლიტიკას, რომელსაც მისი წინამორბედები მისდევდნენ და ესპანელებში გააღვივა რელიგიური სულისკვეთება, რომელიც არ ჩამქრალა მრავალი საუკუნის მანძილზე. ასტურიის მეფეები 718-914 წწ. Астурия. Реконкиста. დაარქივებულია ორიგინალიდან — 2012-05-27. ციტირების თარიღი: 2012-05-12. Хроника Альфонсо III. Восточная литература. ციტირების თარიღი: 16.7.2011. ვიკისაწყობში არის გვერდი თემაზე: ალფონსო II (ასტურია)
ვლადიმერ გარაყანიძე

ვლადიმერ გარაყანიძე (დ. 13 მარტი, 1900, ქ. ჟუკოვსკი, — გ. 7 მარტი, 1971) — პირველი ქართველი ჰაერნაოსანი. გარაყანიძეზე ბიოგრაფიული ცნობები მწირია. სწავლობდა მოსკოვის კონსერვატორიაში და მოსკოვის უნივერსიტეტის ფიზიკა-მათემატიკის ფაკულტეტზეარსებობს ინფორმაცია საგაზეთო სტატიებიდან მის მიერ განხორციელებული ფრენის შესახებ. ერთ-ერთი ცნობით, 1927 წ. 22 იანვარს ვლადიმერ გარაყანიძემ სტარტი აიღო მოსკოვიდან ხელნაკეთი, 300 მ³ მოცულობის აეროსტატით. მას ჩაფიქრებული ჰქონდა ქ. გორკიში გადაფრენა. ეს გზა პილოტს სავარაუდოდ ერთი დღის განმავლობაში უნდა დაეფარა. ბურთს გონდოლა არ ჰქონდა. გარსზე მიაბეს თოკები და ზედ ხის ფიცარი საბავშვო საქანელას მსგავსად. პილოტი ამ ფიცარზე უნდა მჯდარიყო -17°C ყინვაში. თუმცა პილოტი არ ჩამოფრენილა არც იმ საღამოს, და არც შემდეგ დღეს. 24 იანვარს ფრენის მარშრუტზე დაიწყეს გაყინული ჰარნაოსნის სხეულის ძებნა, რომელიც უშედეგოდ დასრულდა. გარაყანიძის ბედი ერთი კვირის შემდეგ გაირკვა. პილოტი მოყოლილა ძლიერ საჰაერო ნაკადში, რომელმაც იგი სხვა მიმართულებით წაიყვანა. ფრენა მიმდინარეობდა სრულ ნისლში და დასრულდა ჩრდილოეთის დვინის გუბერნიაში 702 კმ-ის მოშორებით სტარტის ადგილიდან. მიყრუებული სოფლის მცხოვრებლებს, სადაც მას დაჯდომა მოუხდა, გაზეთ „კავკაზის“ ცნობით, ის ციდან ჩამოფრენილი „ანტიქრისტე“ ჰგონებიათ. დაჯდომის ადგილიდან უახლოეს რკინიგზის სადგურამდე, სადაც ტელეგრაფი იყო, გარაყანიძე კიდევ ოთხი დღე-ღამე მარხილებით მიდიოდა. დაკეცილი აეროსტატი მან უვნებლად თან წამოიღო. მოსკოვის გაზეთი „Известия“ ამასთან დაკავშირებით წერდა: „გუშინ გახდა ცნობილი, რომ ამხ. გარაყანიძემ თავისი ფრენით დაამყარა სპორტული ჰაერნაოსნობის მსოფლიო რეკორდი“. მომავალში გარაყანიძე ამ ინციდენტის გახმაურების წყალობით ცნობილი ჰაერნაოსანი გახდა. მას შესრულებული აქვს მრავალი სარეკორდო ფრენა სითბურ აეროსტატებზე, მათ შორის იალბუზის მწვერვალზე დაჯდომა. გარაყანიძის ერთ-ერთი მოსწავლეთაგანი იყო ახალგაზრდა ყმაწვილი სახელად სერგეი კოროლიოვი, მომავალში — საბჭოთა კოსმონავტიკის ფუძემდებელი. ცნობები გარაყანიძეზე ქართული ჰაერნაოსნობის ისტორიაში[მკვდარი ბმული] ვლადიმერ გარაყანიძე — საქართველოს ბიოგრაფიული ლექსიკონი ↑ „ციდან ჩამოვარდნილი ანტიქრისტე“ — ისტორიული ცნობები „ქართული აერონავტიკის კლუბის“ გვერდზე.[მკვდარი ბმული]
ალფონსო III (ასტურია)

ალფონსო III დიდი (ესპ. Alfonso III el Magno; დ. 848 — გ. 20 დეკემბერი, 912) — ასტურიის მეფე 866–910 წლებში. ორდონიო I-ის ვაჟი. იქორწინა ხიმენაზე. ალფონსო 14 წლის იყო, როდესაც მამა გარდაეცვალა და დიდებულებმა იგი მეფედ გამოაცხადეს. გრაფ ფრუელას სურდა ახალგაზრდა მეფისთვის ტახტის წართმევა, მაგრამ დიდებულები ალფონსოს ერთგულები დარჩნენ. ფრუელა მოკლეს, ხოლო ალფონსო მეფედ აკურთხეს. მისი 44-წლიანი მართველობის პერიოდში ასტურია გაძლიერდა. მან გააფართოვა თავისი სამფლობელო, შემოიერთა მიწები დუერომდე, დაასახლა იქ კოლონისტები და განამტკიცა წესრიგი. მისი მმართველობის პერიოდში ბევრი ციხესიმაგრე და ეკლესია აშენდა. აღმოსავლეთიდან ქვეყნის დასაცავად მან გაამაგრა ბურგოსი, ხოლო ნორმანებისგან დასაცავად მან ააშენა ზღვისპირეთში ციხე განსო. 900 წელს ოთხდღიან სამორის ბრძოლაში მეფემ დაამარცხა 60 000-იანი არაბული ჯარი. დახოცილი არაბების თავები სამორის ციხეზე გამოკიდეს. მიუხედავად წარმატებებისა, მას უწევდა აჯანყებების ჩახშობა. მისი შვილი გარსია 880 წელს აუჯანყდა, მაგრამ მამამ დაამარცხა და დააპატიმრა. მალე დედამისმა, რომელიც შვილის მხარეს იყო, დიდებულების მეშვეობით მოაწყო შეთქმულება, რომელშიც ორი უმცროსი შვილიც იყო გახვეული. ქვეყანაში სამოქალაქო ომი დაიწყო. 910 წელს ალფონსო მისმა შვილებმა დაამარცხეს და აიძულეს გარსიას სასარგებლოდ უარი ეთქვა ტახტზე. ქვეყანა სამად გაიყო, გარსიას ერგო მთებში გამაგრებული მხარე ლეონი, ორდონიოს გალისია, ხოლო ფრუელას ასტურია. Рыжов, K. (1999). Энциклопедия - Все монархи мира - Западная Европа. Вече, Москва. ISBN 5-7838-0374-X
მარტი 2008

მარტი 2008 ნაკიანი წლის მესამე თვეა. დაიწყო შაბათს და დამთავრდა 31 დღის შემდეგ ორშაბათს.
აპრილი 2008

აპრილი 2008 ნაკიანი წლის მეოთხე თვეა. დაიწყო სამშაბათს და დამთავრდა 30 დღის შემდეგ ოთხშაბათს.
მსოფლიო კოორდინირებული დრო

მსოფლიო კოორდინირებული დრო (ინგლ. Universal Coordinated Time — UTC, უნივერსალური კოორდინირებული დრო) — მაღალი სიზუსტის ატომური დროის სტანდარტი, სამოქალაქო დროის საფუძველი. ატომური დროისგან განსხვავდება წამის მთელი ოდენობით, ხოლო UT1-სგან წილადი ოდენობით. UTC შემოღებულ იქნა მოძველებული გრინვიჩის შუალედური დროის (GMT) ნაცვლად. დროის ახალი საზომი UTC შემოღებულ იქნა, GMT საზომის არათანაბარობის გამო, რაც გამოწვეული იყო დედამიწის დღე-ღამური ბრუნვით. UTC საზომი დაფუძნებულია ატომური დროის თანაბარ საზომზე (TAI) და უფრო მოსახერხებელია სამოქალაქო მოხმარებისთვის. იმის გამო, რომ UTC-სა და UT1-ს შორის სხვაობა არ აღემატება 0,9 წმ-ს, შესაძლებელი უფრო ფართო გაგების ტერმინის ხმარება - მსოფლიო დრო (UT), თუ რა თქმა უნდა მაღალი სიზუსტის საჭიროება არ არსებობს. თანამედრო ყოფაში, როდესაც წამის წილადი ოდენობა უმნიშვნელოა, გრინვიჩის შუალედური დრო (GMT) შეიძლება განვიხილოთ UTC-ის ან UT1-ის ექვივალენტად. სხვა შემთხვევაში, როდესაც UTC-სა და UT1-ს შორის სხვაობა არსებითია, გრინვიჩის შუალედური დროის (GMT) გამოყენებას ერიდებიან. აღსანიშნავია, რომ UTC დრო არ იცვლება ზამთარ-ზაფხულობით. BIPM UTC/TAI დროის სერვერი thetimeNOW — მიმდინარე დრო ყველა სასაათო სარტყელში თარიღის და დროის ფორმატები. W3C. G. Klyne, C. Newman. RFC 3339. Date and Time on the Internet: Timestamps. IETF.
Discovery (მაიკ ოლდფილდის ალბომი)

Discovery — მაიკ ოლდფილდის მეცხრე სტუდიური ალბომი, რომელიც გამოვიდა 1984 წელს. ეს არის მუსიკოსის მეცხრე სტუდიური დისკი, რომელიც ჩაიწერა შვეიცარიაში, სადაც მუსიკოსი დროებით ცხოვრობდა. ამის მიზეზი იყო ინგლისში არსებული მაღალი გადასახადები. To France – 4:37 Poison Arrows – 3:57 Crystal Gazing – 3:02 Tricks of the Light – 3:52 Discovery – 4:35 Talk About Your Life – 4:24 Saved by a Bell – 4:39 The Lake – 12:10 დისკი 1 - Discovery - რემასტერი To France Poison Arrows Crystal Gazing Tricks of the Light Discovery Talk About Your Life Saved by a Bell The Lake To France (ვრცელი ვერსია) (დამატებითი სიმღერა) In the Pool (დამატებითი სიმღერა) Bones (დამატებითი სიმღერა) Afghan (დამატებითი სიმღერა) Tricks of the Light (ინსტრუმენტული) (დამატებითი სიმღერა) სიმღერები 9-11 აღებულია 12" სინგლიდან To France. სიმღერები 12-13 აღებულია სინგლის Tricks of the Light B-მხარიდან. დისკი 2 - The 1984 Suite To France The Lake The Killing Fields (Main Theme) Étude The Royal Mile (Re-discovered track) Zombies (Halloween Special) (Poison Arrows-ის ვერსია ახალი ვოკალით) Discovery დისკი 3 - DVD The 1984 Suite - 5.1 ვერსია პრომო ვიდეოები To France Tricks of the Light Étude T ინფორმაცია საიტზე Tubular.net ↑ Allmusic review ↑ 2.0 2.1 2.2 http://www.superdeluxeedition.com/news/mike-oldfield-revisits-1984-with-reissues-and-new-rarities-set/ ↑ "Mike Oldfield - Discovery" (გერმანულად). Austriancharts.at. Hung Medien. წაკითხვის თარიღი 2013-04-08. ↑ „Dutchcharts.nl – Mike Oldfield – Discovery“ (ჰოლანდიურად). Hung Medien. წაკითხვის თარიღი 2013-04-08. ↑ "Longplay-Chartverfolgung at Musicline" (გერმანულად). Musicline.de. Media Control. წაკითხვის თარიღი 2013-04-08. ↑ "Mike Oldfield – Discovery". Charts.org.nz. Hung Medien. წაკითხვის თარიღი 2013-04-08. ↑ "Mike Oldfield – Discovery". Norwegiancharts.com. Hung Medien. წაკითხვის თარიღი 2013-04-08. ↑ "Mike Oldfield – Discovery". Swedishcharts.com. Hung Medien. წაკითხვის თარიღი 2013-04-08. ↑ "Mike Oldfield – Discovery". Swisscharts.com. Hung Medien. წაკითხვის თარიღი 2013-04-08. ↑ "1984-07-07 საუკეთესო ბრიტანული ალბომების ოფიციალური არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი 2013-04-08. ↑ French album certifications – Mike Oldfield – Discovery ფრანგულად. ეროვნული ხმისჩამწერი სინდიკატი. ↑ ოქროს/პლატინის მონაცემთა ბაზა (Mike Oldfield; 'Discovery') გერმანულად. ფედერალური მუსიკალური ინდუსტრიის ასოციაცია. ↑ Sólo Éxitos 1959–2002 Año A Año: Certificados 1979–1990, Iberautor Promociones Culturales, 2005, ISBN 8480486392, http://www.mediafire.com/view/x263f6daopkswo8. წაკითხვის თარიღი: 2 მაისი 2019 ↑ British album certifications – Mike Oldfield – Discovery. ბრიტანეთის ფონოგრამების მწარმოებლების ასოციაცია. შეიყვანეთ Discovery ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go
The Killing Fields (ალბომი)

The Killing Fields — მაიკ ოლდფილდის მიერ ჩაწერილი მეათე სტუდიური ალბომი, რომელშიც შეტანილია მის მიერ ფილმისთვის „მკვლელი მინდვრები“ დაწერილი მუსიკა. მიუხედავად იმისა, რომ მანამდე ოლდფილდის მუსიკა გამოიყენებოდა სხვადასხვა ფილმში, ეს იყო მისი პირველი მთლიანი ალბომი, რომელიც სპეციალურად ფილმისთვის დაიწერა. ფილმი ბრიტანული დრამაა, რომელიც ეფუძნება ორი ჟურნალისტის კამბოჯაში მოგზაურობას. საუნდტრეკის ორკესტრირება ეკუთვნის დევიდ ბედფორდს. Pran's Theme – 0:44 Requiem for a City – 2:11 Evacuation – 5:14 Pran's Theme 2 – 1:41 Capture – 2:24 Execution – 4:47 Bad News – 1:14 Pran's Departure – 2:08 Worksite – 1:16 The Year Zero – 0:28 (დევიდ ბედბორდი) Blood Sucking – 1:19 The Year Zero 2 – 0:37 Pran's Escape / The Killing Fields – 3:17 The Trek – 2:02 The Boy's Burial / Pran Sees The Red Cross – 2:24 Good News – 1:46 Étude (ფრანცისკო ტარეგა, არანჟირება - მაიკ ოლდფილდი) – 4:37 Pran's Theme Requiem for a City Evacuation Pran's Theme 2 Capture Execution Bad News Pran's Departure Worksite The Year Zero Blood Sucking The Year Zero 2 Pran's Escape / The Killing Fields The Trek The Boy's Burial / Pran Sees the Red Cross Good News Étude Evacuation (სინგლის ვერსია) (დამატება) Étude (სინგლის ვერსია) (დამატება) ↑ Allmusic review
ალფონსო IV (ლეონი)

ალფონსო IV ბერი (ესპ. Alfonso IV el Monje; დ. 899 — გ. 933) — ლეონის მეფე 925-931 წლებში. ორდონიო II-ს ვაჟი. ალფონსო ღვთისმიერი კაცი იყო და არ იყო განწყობილი საერო საქმიანობისთვის. ხუთწლიანი მეფობის შემდეგ იგი ბერად აღიკვეცა და დიდებულებმა მეფედ მისი ძმა რამირო II აღიარეს. ახალმა მეფემ არაბებთან ომი დაიწყო. დატოვა თუ არა მან ლეონი, ალფონსომ ინანა აღკვეცა, დაბრუნდა ლეონში და ხელში ჩაიგდო ძალაუფლება. რამირომ ალყით აიღო ლეონი, აიძულა ძმა დანებებულიყო და დააბრმავა იგი. Рыжов, K. (1999). Энциклопедия - Все монархи мира - Западная Европа. Вече, Москва. ISBN 5-7838-0374-X ანონიმი ავტორი.. Испанские средневековые хроники: Хроника Карденьи I. Хроника Карденьи II. Анналы Толедо I. Анналы Толедо II. Анналы Толедо III.. www.bloknot.info (А. Скромницкий). დაარქივებულია ორიგინალიდან — 2012-02-02. ციტირების თარიღი: 2011-09-28.
ალფონსო V (ლეონი)

ალფონსო V (ესპ. Alfonso V) — ლეონის მეფე 999—1027 წლებში. ბერმუდო II-ის ვაჟი. ალფონსოს გამოჰყვა მამის ჭკუა და გააჩნდა ფიზიკური ძალა, რომელიც საჭირო იყო ქვეყანაში წესრიგის დასამყარებლად. მისი მმართველობის დროს შეწყდა მუსულმანთა თავდასხმები ლეონზე და მას მიეცა საშუალება შინაური საქმეებისთვის მიეხედა. მან აღადგინა დანგრეული ეკლესიები, გაამაგრა ქალაქები, კრებდა სასულიერო პირებს და მათთან შეთანხმებით იღებდა ახალ კანონებს. 1020 წელს მან ლეონში მოიწვია დიდი საბჭო, რომელზეც განისაზღვრა ქალაქების უფლებები. მეფობის ბოლო წლებში ალფონსომ მუსლიმებთან ომი დაიწყო და ვისეუს ალყა შემოარტყა. ერთ ცხელ დღეს იგი აბჯრის გარეშე მიდიოდა მეომართა რიგებში, როდესაც ისრით იქნა მოკლული. Рыжов, K. (1999). Энциклопедия - Все монархи мира - Западная Европа. Вече, Москва. ISBN 5-7838-0374-X
1992 წელი მუსიკაში

იხილეთ 1992 წელს ჩამოყალიბებული ჯგუფები იხილეთ 1992 წელს დაშლილი ჯგუფები The Tubes April Wine Madness
1991 წელი მუსიკაში

იხილეთ 1993 წელს ჩამოყალიბებული ჯგუფები იხილეთ 1993 წელს დაშლილი ჯგუფები The Knack Procol Harum
ალფონსო VI (კასტილია)

ალფონსო VI (ესპ. Alfonso VI) (1040 - 1 ივლისი 1109) — კასტილიის მეფე 1072-1109 წლებში. ფერდინანდ I-სა და სტანცია ლეონელის ვაჟი. იქორწინა აგნესა აკვიტანელზე, აკვიტანიის ჰერცოგ ვილჰელმ VI-ის ასულზე, 1081 წელს კონსტანცია ბურგუნდიელზე, ბურგუნდიუს ჰერცოგ რობერ I-ის ასულზე, რომელიც გარდაიცვალა 1092 წელს, და ზაიდაზე, სევილიის ემირის ასულზე. მამის გარდაცვალების შემდეგ, ალფონსომ მემკვიდრეობით მიიღო ლეონი და ასტურია. 1067 წელს დაიწყო ომი მასსა და მის უფროსი ძმის სანჩო II-ს შორის; ამ უკანასკნელმა იგი ორჯერ დაამარცხა ლიანტანდეს ბრძოლაში და გალპეხარის ბრძოლაში. მეორე ბრძოლის შედეგად ალფონსო ტყვედ ჩავარდა და ძმამ იგი ერთ-ერთ ციხესიმაგრეში ჩაკეტა. ალფონსომ გაქცევა მოახერხა და თავი ტოლედოს ემის შეაფარა. 1072 წელს სანჩოს გარდაცვალების შემდეგ, ალფონსომ ჩუმად დატოვა ტოლედო და გამოცხადდა კასტილიის მეფედ. უმცროსი ძმა, გარსია, რომელიც გალისიის მეფე იყო, მან მოტყუებით შეიპყრო და მის სიკვდილამდე დამწყვრეული ჰყავდა. ამრიგად ალფონსომ ხელში ჩაიგდო მამის მთელი სამეფო: კასტილია, ლეონი და გალისია. ალფონსომ ისარგებლა იმით, რომ სევილიის ემირი ალ-მუტამიდი გარსიას ეხმარებოდა, და ომი გამოუცხადა მას. ემირმა ქრისტიანთა შემოსევა თავიდან დიდი ხარკის გადახდით აიცილა. 1082 წელს ალფონსომ მუსულმანებს ბრალი დასდო ხარკის დაგვიანებაში და ალყა შემოარტყა სევილიას, რომელიც 3 დღე გაგრძელდა. ცოტა ხნის შემდეგ ტოლედოელებმა ქალაქიდან გააგდეს ემირი ალ-კადირი. 1084 წელს ალფონსომ მას დაუბუნა ტოლედო, რის სანაცვლოდაც გაუზარდა ხარკი და რამდენიმე ციხესიმაგრე მოსთხოვა. შემდეგ წელს ალფონსო დიდძალი ლაშქრით ტოლედოს მიადგა. ხანმოკლე ალყის შემდეგ აკ-კადირი დანებდა. 1085 წლის 25 მარტს ალფონსო საზეიმოდ შევიდა ვესტგუთების ძველ დედაქალაქში. ალფონსოს წარმატებებით შეშინებულმა ემირებმა დახმარება სთხოვეს აფრიკელი ალმორავიდების მეთაურს იუსუფს. 1086 წლის ოქტომბერში, სილაკასთან ბრძოლაში, მან სასტიკად დაამარცხა ალფონსო. ქრისტიანებს ძალიან დიდი დანაკარგები ჰქონდათ. 1090 წელს ალმორავიდებმა კასტილიელები აიძულეს დაეტოვებინათ ტოლედო. 1108 წელს იუსუფის ვაჟმა ალიმ დაამარცხა კასტილიელები უკლესის ბრძოლაში. ამ ბრძოლაში დაიღუპა სანჩო, ალფონსოს ერთადერთი ვაჟი. ამ დანაკარგმა ისე იმოქმედა მეფეზე, რომ იგი ავად გახდა და მალე გარდაიცვალა. Рыжов, K. (1999). Энциклопедия - Все монархи мира - Западная Европа. Вече, Москва. ISBN 5-7838-0374-X
1990 წელი მუსიკაში

იხილეთ 1990 წელს ჩამოყალიბებული ჯგუფები იხილეთ 1990 წელს დაშლილი ჯგუფები
ვილჰელმ მარქსი

ვილჰელმ მარქსი (გერმ. Wilhelm Marx; დ. 15 იანვარი, 1863 — გ. 5 აგვისტო, 1946) — გერმანელი იურისტი და პოლიტიკოსი. გერმანიის რაიხსკანცლერი 1923–1925 და 1926–1928 წლებში ვაიმარის რესპუბლიკის დროს. ენციკლოპედია „ბრიტანიკა“ ვიკისაწყობში არის გვერდი თემაზე: ვილჰელმ მარქსი